આથી પવન ગોરની જાહેરાત જાણીને જયદેવને થયું કે આ વ્યકિતએ જાહેરાત કરી છે તો કાંઈક લોચો જ હશે બાકી તેને પારકી પંચાત કરવાની શું જરૂર પડે? જયદેવે જમાદાર દ્વારા પવનનું નિવેદન લેવાયેલ તે વાંચ્યું તેમાં તેણે જણાવેલ હતુ કે મરનાર બાવાજીબાઈને લાઠી રહેતા તેના પતિનો ત્રાસ અને અત્યાચાર હતો. તેથી તેણીએ આત્મહત્યા કરેલી છે મરનાર બાવાજી બાઈને ત્રણ સંતાનો પણ છે વિગેરે જણાવેલ આ પવન ગોરની જાહેરાત મુજબતો આત્મહત્યા દુષ્પ્રેરણાનો સેશન્સ ટ્રાયલ ગુન્હો બનતો હોઈ જયદેવે જાતે તપાસ સંભાળી અને દવાખાને આવ્યો. પોસ્ટ મોર્ટમ વિધિ ચાલુ હતી.